Qozog'iston va AQSh harbiy hamkorlikni muhokama qildi

Qozog'iston va AQSh o'rtasida 25 mart, juma kuni harbiy hamkorlik muhokama qilindi. Bu haqda “Tengrinews” xabar berdi.
Keltirilishicha, Qozog'iston mudofaa vaziri general-leytenant Ruslan Jaqsiliqov va AQShning Qozog'istondagi vaqtinchalik ishlar vakili Judi Kuo o'rtasida protokol uchrashuvi bo'lib o'tgan.
Ikki mamlakat mudofaa vazirliklari o'rtasidagi besh yillik reja bo'yicha tinchlikparvarlik va tillarni o'qitish bo'yicha mutaxassislar tayyorlash muhokama qilingan.
Avvalroq AQSh Rossiyaning yadro qurolidan foydalanishi stsenariysiga tayyorgarlik ko'ra boshlagani ma'lum qilingandi. Shuningdek, AQSh yashirincha sotib olingan Sovet Ittifoqi havo mudofaa tizimlarini Ukrainaga yuborishi haqida xabar berilgan.